1. ΝΟΜΟΘΕΤΙΚΟΝ ΔΙΑΤΑΓΜΑ της 8/9 Φεβρ. 1923 (ΦΕΚ Α' 44) Περί συστάσεως Γεωδαιτικής Επιτροπής του Κράτους. Άρθρ.1.-1.Προς εκτέλεσιν των υπό των εκάστοτε Γεωδαιτικών και Τοπογραφικών Διεθνών Συνεδρίων λαμβανομένων αποφάσεων, προς τήρησιν της επαφής με τας αναλόγους οργανώσεις της αλλοδαπής, προς αντιπροσώπευσιν αυτών εν τη ημεδαπή και προς θεωρητικήν και πρακτικήν κατεύθυνσιν και εναρμόνισιν των υπό κρατικών Υπηρεσιών και των υπό δήμων, κοινοτήτων ή ιδιωτών εκτελουμένων Γεωδαιτικών και Τοπογραφικών εργασιών, καθίσταται Γεωδαιτική Επιτροπή του Ελληνικού Κράτους, (συνισταμένη, εκ του Διοικητού της Χαρτογραφικής Υπηρεσίας του Στρατού, εκ του Διευθυντού του Εθνικού Αστεροσκοπείου Αθηνών, του εν τω Εθνικώ Πανεπιστημίω καθηγητού της Αστρονομίας, του εν ταις Ανωτάταις Σχολαίς του Εθνικού Μετσοβίου Πολυτεχνείου τακτικού καθηγητού της Γεωδαισίας, των καθηγητών της Φυσικής εν τω Εθνικώ Μ. Πολυτεχνείω και τω Εθνικώ Πανεπιστημίω, του Διευθυντού της Υδρογραφικής Υπηρεσίας του Υπουργείου Ναυτικών και των Προϊσταμένων των Τοπογραφικών Υπηρεσιών των Υπουργείων Συγκοινωνίας και Γεωργίας). 2.Καθήκοντα Προέδρου της Γεωδαιτικής Επιτροπής εκτελεί έν των μελών αυτής, επί διετεί θητεία, υπ' αυτής εκλεγόμενον. Η δια πλείονας διετίας εκλογή του αυτού μέλους επιτρέπεται. Καθ' όμοιον τρόπον και επί τη αυτή θητεία ορίζονται ο αντιπρόεδρος της Επιτροπής, ο τον Πρόεδρον εν τη ενασκήσει των καθηκόντων του αναπληρών, και ο Γεν. Γραμματεύς αυτής. Καθήκοντα γραμματέως της Επιτροπής εκτελεί είς των υπαλλήλων των κατά την προηγουμένην παράγραφον κρατικών Υπηρεσιών, υπό της Επιτροπής οριζόμενος, επί μηνιαία αποζημιώσει μέχρι δραχμών διακοσίων, υπό της αυτής Επιτροπής καθοριζομένη. "Έν ή δύο και εν ανάγκη τρία μέλη της Επιτροπής, οριζόμενα κατά πλειοψηφίαν του όλου αριθμού των μελών αυτής, αντιπροσωπεύουσι το Ελληνικόν Κράτος εις τας εκάστοτε Γεωδαιτικά, Τοπογραφικά ή Υδρογραφικά Διεθνή Συνέδρια τη τελική εγκρίσει πάντοτε παρά του αρμοδίου Υπουργού". Η εντός « » παράγραφος αντικατεστάθη ως άνω δια του άρθρ. 10 Ν.Δ. της 29 Ιαν./2 Φεβρ. 1926. Κατωτ. σελ. 794. 3.Επιτρέπεται η παρά τη Γεωδαιτική Επιτροπή δια Β.Δ/τος απόσπασις πολιτικών, στρατιωτικών και ναυτικών υπαλλήλων του Κράτους, διοικητικών ή τεχνικών προς εκτέλεσιν των εν τη 1 παραγράφω εργασιών. 4.Δύναται δια Β.Δ/τος ν' ανατίθεται η εκτέλεσις τινών εργασιών της Επιτροπής εις τας Γεωδαιτικάς ή Τοπογραφικάς υπηρεσίας του Κράτους υπό των ανωτέραν επιστημονικήν εποπτείαν της Επιτροπής. Άρθρ.2.-1.Πάσα σχετική δαπάνη δια την εκτέλεσιν των εργασιών της Επιτροπής, ήτοι δια την πρόσληψιν και αμοιβήν διοικητικού και τεχνικού, ημεδαπού ή αλλοδαπού προσωπικού, δια την αμοιβήν, ήτις καθορίζεται εις δραχ. 250 μηνιαίως δι' έκαστον μέλος, και οδοιπορικά των μελών της Επιτροπής, προμήθειαν, αγοράν, εγκατάστασιν, λειτουργίαν και επισκευήν οργάνων, εργαλείων, μηχανημάτων, υλικών, βιβλίων, περιοδικών, συσκευών και λοιπών χρειωδών, προσέτι δε δι' εκτυπώσεις και λιθογραφήσεις και τας εν γένει δαπάνας στεγάσεως, εγκαταστάσεως και λειτουργίας των γραφείων της Επιτροπής, καταβάλλεται εγκρίσει της ιδίας εκ του ειδικού αυτής Ταμείου, όπερ καθ' έκαστον έτος προικοδοτείται υπό αναλόγου ποσού, κατ' ελάχιστον όρον τριάκοντα χιλιάδων δραχμών δι' έκαστον των Υπουργείων Στρατιωτικών, Ναυτικών, Παιδείας Συγκοινωνίας και Γεωργίας. Τα ποσά ταύτα αναγράφονται εις τον ετήσιον, προϋπολογισμόν εκάστου των Υπουργείων τούτων και καταβάλλονται αμελλητί τη Επιτροπή υπό του οικείου ταμίου εντός του μηνός Απριλίου εκάστου έτους, επί χρηματική ποινή δραχμών πεντακισχιλίων απαγγελομένη υπό του Πλημμελειοδικείου αιτήσει της Επιτροπής. Σελ. 793 691 Συμβούλιο Γεωγραφικών Υπηρεσιών - Γεωδαιτική και Γεωφυσική Επιτροπή 31.Ι.ι.1 2.Τα  των  συνεδριάσεων,  αναπληρώσεως   των μελών, συντάξεως ετησίου προϋπολογισμού διαχειρίσεως, ενεργείας πληρωμών, επιβολής ωρισμένων κανονισμών, διεξαγωγής Τοπογραφικών και Γεωδαιτικών εργασιών, δημοσίων τε και ιδιωτικών και εν γένει τα της λειτουργίας της Επιτροπής, ως και πάσα λεπτομέρεια εφαρμογής του παρόντος Ν.Δ/τος, κανονισθήσονται δια Β.Δ/των προκαλουμένων μετά γνώμην της ιδίας Επιτροπής προτάσει ενός, του μάλλον αρμοδίου εκάστοτε των Υπουργών Στρατιωτικών, Ναυτικών, Συγκοινωνίας, Γεωργίας. Υποχρεωτικαί δια τον εκάστοτε αρμόδιον Υπουργόν είναι αι δι' απολύτου πλειοψηφίας λαμβανόμεναι αποφάσεις της Επιτροπής, αι την επιβολήν ωρισμένων μεθόδων, οργάνων και βαθμών ακριβείας ωρισμένων μεθόδων, οργάνων και βαθμών ακριβείας εκτελέσεως Γεωδαιτικών και Τοπογραφικών δημοσίων και ιδιωτικών εργασιών αφορώσαι. 3.Αι περί Χαρτογραφικού Συμβουλίου του Κράτους διατάξεις του Νόμ. ΓΩΙΣΤ' καταργούνται. Η ισχύς του παρόντος Ν.Δ/τος άρχεται από της δημοσιεύσεως αυτού εν τη Εφημερίδι της Κυβερνήσεως.